ตลาดโทรศัพท์มือถือประเภท Smartphone หรือโทรศัพท์อัจฉริยะในอเมริกา
ตลาดโทรศัพท์มือถือประเภท Smartphone ในอเมริกานั้น การแข่งขันค่อนข้างสูงมาก โดยมีผู้ครองตลาดคือโทรศัพท์ iphone ของบริษัท Apple แต่ล่าสุด
โดยมีเป้าหมายเพื่อมาเขย่าบัลลังก์iphone โดยเฉพาะ และคาดว่าโทรศัพท์ของ Google รุ่นใหม่นี้อาจจะนำความเปลี่ยนแปลงสำคัญมาสู่ตลาดโทรศัพท์มือถือในอเมริกา คุณมาริโอเกียรอซ ผอ.ฝ่ายจัดการสินค้าของกูเกิ้ลกล่าวว่า Nexus Oneคือการรวมโทรศัพท์มือถือเข้ากับอินเตอร์เนต ที่บรรจุด้วยเทคโนโลยีต่างๆ มากมายไม่ว่าจะเป็น กล้องถ่ายรูปรายละเอียด 5 ล้านพิกเซลพร้อมแฟลช กล้องวีดีโอ ภาพระบบสามมิติเทคโนโลยีการค้นหาด้วยเสียงเชื่อมต่อกับอีเมลล์ ตลาดโปรแกรมการใช้งาน และเทคโนโลยีอื่นๆ สำหรับตัวเครื่องNexusOne นั้นผลิตโดยบริษัท HTC ของไต้หวันหนึ่งในผู้นำด้านโทรศัพท์มือถือของโลก และใช้ระบบปฏิบัติการ Android ซึ่งกูเกิ้ลพัฒนาขึ้นโดยมีเป้าหมายเพื่อแข่งขันกับโทรศัพท์มือถือไอโฟนของบริษัทแอปเปิ้ล อย่างไรก็ตามคุณ Caroline McCarthy ผู้เชี่ยวชาญด้านโทรศัพท์มือถือของเว็บไซต์เทคโนโลยีCNET วิเคราะห์ว่าการตลาดของกูเกิ้ลยังคงตามหลังแอบเปิ้ลอยู่ไกล คุณ McCarthy บอกว่าแอบเปิ้ลเก่งในการเจาะตลาด และจูงใจผู้บริโภคให้หันมาใช้โทรศัพท์มือถือรูปร่างทันสมัยที่รวมทุกอย่างไว้ด้วยกันอย่างไอโฟนแม้จะต้องจ่ายเงินค่าบริการเพิ่มขึ้นก็ตาม แต่ทั้งนี้ทั้งนั้นผู้เขี่ยวชาญผู้นี้ก็ระบุว่า ตลาดโปรแกรมการใช้งานหรือ Applications ในระบบ Android ของกูเกิ้ลนั้นเปิดกว้างมากกว่าทำให้ในอนาคต เชื่อว่ากูเกิ้ลน่าจะพัฒนาตลาดที่ว่านี้ได้กว้างกว่าแอบเปิ้ล NexusOne เปิดตัวด้วยราคาเครื่องละ 529 ดอลล่าร์หรือประมาณ 17,000 บาทซึ่งเป็นราคาที่ไม่ต้องผ่านการทำสัญญากับบริษัทผู้ให้บริการรายใดๆแต่หากซื้อผ่านผู้ให้บริการจะตกราคาเครื่องละ 179 ดอลล่าร์ หรือราว 6พันบาทด้วยสัญญา 2 ปี ในขณะที่ไอโฟนของแอปเปิ้ลราคา 199 ดอลล่าร์ หรือราว 6,600บาทพร้อมสัญญา 2 ปีกับ AT&T เช่นกันแต่ประเด็นสำคัญคือผู้บริโภคสามารถซื้อ Nexus Oneได้โดยไม่ต้องติดสัญญากับบริษัทผู้ให้ยริการรายใดโดยเฉพาะ สำหรับตัวเครื่องนั้นNexusOne มีกล้องถ่ายรูป 5 ล้านพิกเซลพร้อมแฟลชกล้องถ่ารูปของไอโฟนมีความละเอียด 3 ล้าน 2 แสนพิกเซลไม่มีแฟลช และแม้หน้าจอของ NexusOne จะมีขนาดใหญ่กว่า แต่หน้าจอของไอโฟนดูจะมีข้อได้เปรียบมากกว่าเนื่องจากสามารถใช้นิ้วแตะแล้วลากเพื่อขยายภาพใหญ่เล็กได้ตามต้องการทางด้านความเร็วในการดาวน์โหลด และเข้าอินเตอร์เนตนั้น Nexus One ชนะด้วยตัวประมวลผล 1 GHz เร็วกว่าตัวประมวลผล 600MHz ของไอโฟน อย่างไรก็ตาม ทั้งไอโฟนและ Nexus One ต่างไม่มีแป้นพิมพ์จริง มีเพียงแป้นพิมพ์จำลองบนหน้าจอ ซึ่งทำให้ผู้บริโภคหลายคนที่ไม่ชินกับแป้นจำลองตัดสินใจเลือกใช้โทรศัพท์รุ่นอื่น เวลานี้NexusOne ของกูเกิ้ลวางขายแล้วในอเมริกา อังกฤษ สิงคโปร์และฮ่องกงและกูเกิ้ลมีแผนจะวางขายในอีกฟหลายประเทศในอนาคต